**Et bilde som inneholder logo, emblem, symbol, Varemerke

Automatisk generert beskrivelseNes JFF**

**Møtereferat 05.11.24**

**Tid og sted**

Styremøtet ble avholdt klokka 18.00 den 05. november på Røde Kors-huset. Møteleder: Thorbjørn.

**Til stede**

Thorbjørn Erntzen, Kåre Peder Rasmushaugen, Roger Sauthon, Janne Noreng, Lillian Holden.

Ikke til stede: Tor Dalevold og Bjørnar Skår.

Møtet ble satt klokka 18.10.

**Godkjenning av innkalling og saksliste**

Ingen kommentarer til innkallingen. Sakslisten er som følger:

* Frister til årsmøtet
* Forslag til organisering av Nes JFF 2025
* Friluftslivets år 2025, fastsette aktiviteter
* Eventuelt

**Sak 15/24: Frister til årsmøtet**

Frist for innlevering av hver enkelt gruppes regnskap for inneværende år er satt til 10. desember. Det samme gjelder for tellelister.

Frist for hver enkelt gruppes «årsmelding» blir 10. januar.

**Sak 16/24: Forslag til organisering av Nes JFF 2025**

Det foreligger et forslag om å organisere Nes JFF på en noe annerledes måte i 2025, i ulike utvalg under styret. Forslagene er som følger:

* Jaktutvalg (bestående av fire representanter). Innunder legges hund og viltstell.
* Baneutvalg (bestående av tre representanter). Hagle- og riflegruppe hører til her.
* Ungdomsutvalg (bestående av tre representanter)
* Fiskeutvalg (bestående av tre representanter)
* Kvinneutvalg (bestående av tre representanter)
* Hytte/byggutvalg (bestående av tre representanter)
* I tillegg ønskes egne utvalg som kan styre Hallingmarken, samt kurs og utdanning.

Denne organiseringen ble drøftet i styret.

**Sak 17/24: Friluftslivets år 2025, fastsette aktiviteter**

18. januar er det vardetenning og bålbrenning i Nesbyen kommune. Her skal også JFF delta, og ta ansvar for ett av bålene. Dette blir antakelig på Veslebeia. Bjørnar, Roger, Thorbjørn og Kåre Peder stiller på dette.

13. – 15. februar er det vinterfestival. Her skal vi delta.

Vi har også et ønske om at alle under 18 år skal kunne fiske gratis i våre vann gjennom hele 2025. Vi har også drøftet muligheten for andre aktiviteter gjennom året, som elvefiske etter gjedde og demonstrasjon av flåing/slakting under Markens Grøde i oktober.

**Sak 18/24: Eventuelt**

Hyttegruppa: Tre kandidater har meldt seg for å leie Langevasshytta. Det blir gjennomført trekning under årsmøtet i 2025.

Janne Noreng har bedt om å fratre vervet som leder for fiskegruppa, og fått styrets godkjenning for dette. Imidlertid sier hun ja til å fortsette som leder for kvinnegruppa.

Møtet ble hevet klokka 19.45 av møteleder Thorbjørn. Neste møte blir 26. november.

Referent: Lillian Holden